BCH ลุ้นกำไรไตรมาส 4 โตต่อเนื่องแตะ 1.2 พันลบ. โบรกฯเล็งอัพกำไรปีนี้
BCH ลุ้นกำไรไตรมาส 4 โตต่อเนื่องแตะ 1.2 พันลบ. โบรกฯเล็งอัพกำไรปีนี้-แนะซื้อเป้า 33 บาท
BCH ลุ้นกำไรไตรมาส 4 โตต่อเนื่องแตะ 1.2 พันลบ. โบรกฯเล็งอัพกำไรปีนี้-แนะซื้อเป้า 33 บาท
17 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (16 พ.ย.64) ว่า บริษัท บางกอก เชน ฮอสปิทอล จำกัด (มหาชน) หรือ BCH แนะนำซื้อราคาเป้าหมาย 33 บาท มีมุมมอง Positive ต่อผลการดำเนินงานไตรมาส 3/2564 มีกำไรสุทธิ 2,896 ลบ. (โต 601% เทียบช่วงเดียวกันของปีก่อน โต 153%เทียบไตรมาสก่อนหน้า) เติบโตสูง ดีกว่าคาด 25% เนื่องจาก 1) รายได้ (โต 237% เทียบช่วงเดียวกันของปีก่อน โต 85%เทียบไตรมาสก่อนหน้า) เติบโตดีกว่าคาดจากรายได้เกี่ยวกับ COVID มีสัดส่วนราว 66% ของรายได้ไตรมาส 3/2564 เพิ่มขึ้นจากไตรมาส 2/2564 มีสัดส่วน 56% ของรายได้ในไตรมาส 2/2563 ส่วนใหญ่มาจากรายได้รักษาผู้ป่วย COVID ประกอบกับ
2) อัตราการครองเตียงอยู่ในระดับสูง รวมทั้งบริหารต้นทุน และค่าใช้จ่าย SG&amp;A มีประสิทธิภาพ ทำให้ต้นทุน (+147%เทียบช่วงเดียวกันของปีก่อน +59%เทียบไตรมาสก่อนหน้า) และค่าใช้จ่าย (โต 33% ลดลง 8% เทียบไตรมาสก่อนหน้า) เพิ่มขึ้นน้อยกว่าการเติบโตของรายได้ ผลักดัน %Gross margin และ %EBITDA margin ดีขึ้นเป็น 53.7% และ 51.8% ตามลำดับ
โดยจะปรับเพิ่มกำไรสุทธิปี 2564 ขึ้นหลังร่วมประชุมนักวิเคราะห์ฯ วันที่ 25 พ.ย.21 สะท้อนผลการดำเนินงาน 9 เดือนปี 2564 มีกำไรสุทธิปีกว่าทั้งปี (คาดกำไรสุทธิ 3,825 ลบ.)
ส่วนแนวโน้มไตรมาส 4/2564 เบื้องต้นคาดว่าจะมีกำไรสุทธิราว 1,200 ลบ. (331%เทียบช่วงเดียวกันของปีก่อน ลดลง 59%เทียบไตรมาสก่อนหน้า) เติบโตสูง เทียบช่วงเดียวกันของปีก่อน แต่ลดลง เทียบไตรมาสก่อนหน้าใกล้เคียงไตรมาส 2/2564 เนื่องจากคาดว่ารายได้ธุรกิจ รพ. เติบโตสูงจากรายได้เกี่ยวกับ COVID มีสัดส่วนรายได้ใกล้เคียงไตรมาส 2/2564 จากการรักษาผู้ป่วย COVID ต่อเนื่อง และคาดว่าจะรับรู้รายได้บริการฉีดวัคซีนโมเดอร์น่าบางส่วน รวมทั้งคาดว่าจะมี %Gross margin ราว 48-50% ดีขึ้นจาก 31.9% ในไตรมาส 4/2563 และดีกว่าไตรมาส 2/2564 ที่ 46.3% มองว่าราคาหุ้นที่ซื้อขาย PE ปี 22F ต่ำกว่า -1.0SD ต่ำกว่าช่วง Pre COVID สะท้อนกำไรสุทธิปี 22F ที่ถูกกระทบจากฐานสูงในปี 2564